A Bizottság 748/2002/EK rendelete

(2002. április 29.)

egyes, Magyarországról származó feldolgozott mezőgazdasági termékeknek a Közösségbe történő behozatalára alkalmazandó vámkontingensek felfüggesztéséről és megnyitásáról, valamint az 1477/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2580/2000/EK rendelettel [1] módosított, a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre [2] és különösen annak 7. cikke (2) bekezdésére,

tekintettel a Finn Köztársaság, az Osztrák Köztársaság és a Svéd Királyság Európai Unióhoz történő csatlakozásának, valamint az Uruguayi Forduló során a mezőgazdasági tárgyalásokon elért eredményeknek, többek között a meglévő kedvezményes rendszer javításának figyelembevétele céljából, az egyrészről az Európai Közösségek és azok tagállamai, másrészről a Magyar Köztársaság között létrejött Európa-megállapodás kereskedelmi vonatkozásainak kiigazítására szolgáló jegyzőkönyv elfogadásáról szóló, 1998. október 22-i 1999/67/EK tanácsi határozatra [3] és különösen annak 2. cikkére,

mivel:

(1) A 93/742/Euratom, ESZAK, EK [4] tanácsi és bizottsági határozattal jóváhagyott, egyrészről az Európai Közösségek és azok tagállamai, másrészről a Magyar Köztársaság között társulás létesítéséről szóló Európa-megállapodás 3. jegyzőkönyve megállapítja az abban felsorolt feldolgozott mezőgazdasági termékekre vonatkozó kereskedelmi szabályokat.

(2) A vámkontingensek mérete, illetve a csökkentett mezőgazdasági alkotóelemek és kiegészítő vámok kiszámításának rendszere tekintetében az Európa-megállapodás 3. jegyzőkönyvét az Európa-megállapodás 3. jegyzőkönyvében előírt feldolgozott mezőgazdasági termékekre vonatkozó kereskedelmi szabályok javításáról szóló, 2002. április 16-i 2/2002 EK-Magyarország társulási tanácsi határozattal [5] módosították. A módosítások 2002. január 1-jétől érvényesek.

(3) Ennek következtében indokolt a Magyarországról származó termékek Európai Közösségbe irányuló behozatalára vonatkozóan a 2542/2001/EK bizottsági rendelettel [6] a 2002. évre megnyitott vámkontingensek alkalmazásának felfüggesztése, és a 3. jegyzőkönyv I. mellékletében előírt új éves vámkontingensek megnyitása. A 2002. évre vonatkozóan az új vámkontingenseket január 1-jétől december 31-éig kell megnyitni. Ezzel egy időben elő kell írni, hogy az új vámkontingensek részének kell tekinteni azon Magyarországról származó importokat is, amelyeket a 2542/2001/EK rendeletben meghatározott vámkontingensek terhére már leszállítottak. Ezen importoknál alkalmazott vámokat értelemszerűen visszatérítik a legutóbb a 444/2002/EK rendelettel [7] módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet [8] 878–898. cikkének rendelkezéseivel összhangban.

(4) A Magyarországra vonatkozóan megnyitott vámkontingenseket a 2454/93/EGK rendelettel összhangban kell kezelni.

(5) A legutóbb a 176/2002/EK rendelettel [9] módosított 1477/2000/EK bizottsági rendelettel a Magyarországgal megkötött Európa-megállapodás keretében megállapított, a 3448/93/EK rendelet [10] hatálya alá tartozó áruk Közösségbe irányuló behozatalánál 2000. július 1-jétől alkalmazandó csökkentett mezőgazdasági alkotóelemeket és kiegészítő vámokat el kell törölni.

(6) Az 1477/2000/EK rendeletet ennek megfelelően módosítani kell.

(7) Az e rendeletben előírt intézkedések összhangban vannak a Szerződés I. mellékletében nem szereplő feldolgozott mezőgazdasági termékek kereskedelmére vonatkozó horizontális kérdésekkel foglalkozó irányítóbizottság véleményével,

ELFOGADTA EZT A RENDELETET:

1. cikk

(1) A 2542/2001/EK rendelet IV. mellékletében megnyitott vámkontingensek alkalmazását 2002. január 1-jétől felfüggesztik.

(2) Az I. és II. mellékletben megállapított Magyarországról származó termékek közösségi vámkontingensét évenként január 1-jétől december 31-éig nyitják meg.

A 2002. évre vonatkozóan ezeket 2002. január 1-jétől december 31-éig nyitják meg.

(3) Az I. mellékletben felsorolt termékekre vonatkozó kontingensek vámmentesek.

(4) A II. mellékletben ismertetett vámkontingensek keretein belül 0 % + 1,8 EUR/100 kg/nettó EDA-vámot kell alkalmazni a megfelelő termékekre. Ezt a vámot 2003. január 1-jétől 10 %-kal csökkentik évenként.

2. cikk

A vámkontingensek tárgyát képező és a 2542/2001/EK rendelet értelmében 2002. január 1-jétől és e rendelet hatálybalépése előtt szabad forgalomban lévő áruk mennyiségeit bele kell számítani az I. és II. mellékletben megállapított mennyiségekbe.

3. cikk

Az 1. cikk (2) bekezdésében említett közösségi vámkontingenseket a Bizottság a 2454/93/EGK rendelet 308a., 308b. és 308c. cikkével összhangban kezeli.

4. cikk

Az 1477/2000/EK rendelet a következőképpen módosul:

1. a 2. cikk (3) bekezdése hatályát veszti;

2. Az V., VI., VII. és VIII. melléklet hatályát veszti.

5. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2002. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. április 29-én.

a Bizottság részéről

Erkki Liikanen

a Bizottság tagja

[1] HL L 298., 2000.11.25., 5. o.

[2] HL L 318., 1993.12.20., 18. o.

[3] HL L 28., 1999.2.2., 1. o.

[4] HL L 347., 1993.12.31., 1. o.

[5] A Hivatalos Lapban még nem tették közzé.

[6] HL L 341., 2001.12.22., 82. o.

[7] HL L 68., 2002.3.12., 11. o.

[8] HL L 253., 1993.10.11., 1. o.

[9] HL L 30., 2002.1.31., 39. o.

[10] HL L 171., 2000.7.11., 44. o.

--------------------------------------------------

I. MELLÉKLET

A Magyarországról származó termékek Közösségbe irányuló behozatalára vonatkozó kedvezményes vámkontingensek – vámmentesség

Sorszám | KN-kód | Árumegnevezés | 2002-re vonatko- zó kontin- gens | Éves növeke-dés 2003-tól |

(1000 kg/nettó) | (1000 kg/nettó) |

(1) | (2) | (3) | (4) | (4) |

09.5616 | 04031051-04031099 | Joghurt, ízesítve, gyümölcs, dió vagy kakaó hozzáadásával is: | 132 | 12 |

09.5257 | 0405201004052030 | Kenhető tejkészítmények (vajkrém), legalább 39 tömegszázalék, de legfeljebb 75 tömegszázalék zsírtartalommal | 4498 | 409 |

ex2106 | Másutt nem említett élelmiszerkészítmény a 21069020 KN-kód alá |

ex330210 | Illatanyag-keverékek (beleértve az alkoholos oldatokat is), amelyek egy vagy több ilyen anyagon alapulnak, élelmiszer- és italgyártáshoz használt fajták |

33021021 | – tejzsír-, szaharóz-, izoglukóz-, gyümölcscukor- vagy keményítőtartalom nélkül vagy 1,5 százaléknál kevesebb tejzsír-, 5 százaléknál kevesebb szaharóz- vagy izoglukóz-, 5 százaléknál kevesebb gyümölcscukor- vagy keményítőtartalommal |

33021029 | – másféle |

09.5213 | ex1704 | Cukorkaárú (beleértve a fehér csokoládét is) kakaótartalom nélkül, az 17049010 KN-kód alá tartozó 10 tömegszázalékot meghaladó szaharóztartalmú, más anyag hozzáadása nélküli édesgyökér-kivonat kivételével | 5205 | 473 |

09.5215 | 1803 | Kakaómassza, zsírtalanítva is: | 1170 | 106 |

09.5217 | 18040000 | Kakaóvaj, -zsír és -olaj | 2173 | 198 |

09.5219 | 18050000 | Kakaópor, cukor vagy más édesítőanyag hozzáadása nélkül | 54 | 5 |

09.5221 | 1806 | Csokoládé- és kakaótartalmú más élelmiszerkészítmény | 6948 | 632 |

| 1901 | Malátakivonat; lisztből, darából, keményítőből vagy malátakivonatból előállított, másutt nem említett élelmiszerkészítmény, amely kakaót nem, vagy teljesen zsírtalanított anyagra számítva 40 tömegszázaléknál kisebb mennyiségben tartalmaz; a 0401–0404 vtsz. alá tartozó árukból készített, másutt nem említett olyan élelmiszerkészítmény, amely kakaót nem vagy teljesen zsírtalanított anyagra számítva 5 tömegszázaléknál kisebb mennyiségben tartalmaz | | |

09.5223 | 19011000 | – gyermektápszer, a kiskereskedelemben szokásos módon kiszerelve | 139 | 13 |

09.5225 | 19012000 | – az 1905 vtsz. alá tartozó pékáruk készítéséhez keverék és tészta | 1692 | 154 |

09.5227 | ex190190 | – más, az 19019091 KN-kód alá tartozó termékek kivételével | 2596 | 236 |

09.5228 | ex1902 | Tészta, főzve vagy másképp elkészítve, az 19022010 és az 19022030 KN-kód alá tartozó töltött tészta termékek kivételével, kuszkusz (búzadarakása) elkészítve is | 1144 | 104 |

09.5229 | 19030000 | Tápióka és keményítőből készült tápiókapótló, mindezek pehely, szem, gyöngy és hasonló formában | 61 | 6 |

09.5231 | 1904 | Gabonából puffasztással vagy pirítással előállított, elkészített élelmiszer (pl. kukoricapehely); másutt nem említett gabona (a kukorica kivételével) szem formában, pehely formában vagy más megmunkált szem formában (a liszt és őrlemény kivételével) előfőzve vagy másképp elkészítve | 200 | 18 |

09.5233 | 1905 | Kenyér, cukrászsütemény, kalács, biscuit és más pékáru kakaótartalommal is; áldozó ostya, üres gyógyszerkapszula, pecsételő ostya, rizspapír és hasonló termék | 4580 | 416 |

09.5617 | 20089985 | Kukorica, a csemegekukorica (Zea mays var. saccharata) kivételével | 220 | 20 |

20089991 | Yamgyökér, édes burgonya (batáta) és a növények hasonló, étkezésre alkalmas részei, legalább 5 tömegszázalék keményítőtartalommal |

09.5237 | 21011298 | Kávékivonat, -eszencia és -koncentrátum alapú vagy kávén alapuló készítmények a 21011292 KN-kód alá tartozó termékek kivételével | 23 | 2 |

210120 | – tea- vagy matétea-kivonat, -eszencia és -koncentrátum és ezen termékeken, vagy teán és matéteán alapuló készítmények |

09.5239 | 210130 | Pörkölt cikória és más pörkölt pótkávé, ezek kivonata, eszenciája és koncentrátuma | 1016 | 92 |

09.5619 | 2102201121022019 | Nem aktív élesztő | 286 | 26 |

09.5241 | 2103 | Mártás (szósz) és ennek előállítására szolgáló készítmény; ételízesítő keverék; mustárliszt és -dara, elkészített mustár | 4365 | 397 |

09.5243 | 2104 | Leves és erőleves és ezek előállítására szolgáló készítmény; homogenizált összetett élelmiszerkészítmény | 1186 | 108 |

09.5245 | 210500 | Fagylalt és más ehető jégkrém, kakaótartalommal is | 97 | 9 |

09.5251 | 2202 | Víz, beleértve a természetes vagy mesterséges ásványvizet és a szénsavas vizet is, cukor vagy más édesítőanyag hozzáadásával vagy ízesítve és más alkoholmentes ital, a 2009 vtsz. alá tartozó gyümölcs- és zöldséglevek kivételével | 3307 | 301 |

09.5253 | 220300 | Malátából készült sör | 2341 | 213 |

09.5255 | 2205 | Vermut és friss szőlőből készült más bor növényekkel vagy aromatikus anyagokkal ízesítve | 678 | 62 |

09.5211 | 3823 | Ipari monokarboxil zsírsav; finomításból nyert olajsav; ipari zsíralkohol | 1269 | 115 |

382312 | – – Olajsav |

382370 | – Ipari zsíralkohol |

--------------------------------------------------

II. MELLÉKLET

A Magyarországról származó termékek közösségi importjára vonatkozó kedvezményes vámkontingensek

Sorszám | KN-kód | Árumegnevezés | Éves kontin- gens 2002-re | Éves növeke- dés 2003. 1.1-től | Alkalmazandó vám 2002.1.1-jei állapot szerint |

(1000 kg/nettó) | (1000 kg/nettó) |

09.5209 | 07104000 | Csemegekukorica | 16882 | 1688 | 0 % + 1,8 euró/100 kg nettó EDA |

07119030 |

09.5235 | 20019030 | Csemegekukorica | 14074 | 1407 | 0 % + 1,8 euró/100 kg nettó EDA |

20049010 |

20058000 |

--------------------------------------------------